**DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2019 m. gegužės 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, Rokiškio rajono savivaldybės vardu sudaromų sutarčių pasirašymo tvarkos aprašu, patvirtintu Rokiškio rajono savivaldybės tarybos 2019 m. balandžio 26 d. sprendimu Nr. TS-109, bei atsižvelgdama į Rokiškio Senamiesčio progimnazijos 2019 balandžio 23 d., Aleksandravėlės kaimo bendruomenės 2019 m. balandžio 26 d. ir Kriaunų kaimo bendruomenės 2019 m. gegužės 10 d., Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos 2019 m. gegužės 29 d. prašymus, Rokiškio rajono savivaldybės taryba nusprendžia:

1. Perduoti laikinai, 10 metų, neatlygintinai valdyti ir naudotis Rokiškio Senamiesčio progimnazijai (kodas 190248822, buveinės adresas: Biliūno g. 2, Rokiškis) 27,57 kv. m bendro ploto garažą (unikalus Nr. 7393-2001-0064, pastatas pažymėtas plane 8G1p, patalpos Nr. 6), esantį Nepriklausomybės a. 10B, Rokiškio m., mokykliniam autobusiukui laikyti.
2. Perduoti laikinai, 10 metų, neatlygintinai valdyti ir naudotis Aleksandravėlės kaimo bendruomenei (kodas 300101899, buveinės adresas: Dirbtuvių g. 14, Aleksandravėlės k., Rokiškio r. sav.) 88,22 kv. m bendro ploto patalpas (patalpų numeriai 1-10, 1-11, 1-12 ir 1/4 patalpų, kurių numeriai 1-1, 1-2, 1-3, 1-16, 1-17), pastate-mokykloje (unikalus Nr. 4400-0837-9434, adresas: Dirbtuvių g. 14A, Aleksandravėlės k., Obelių sen., Rokiškio r. sav.) bendruomenės įstatuose nurodytai veiklai vykdyti.
3. Perduoti laikinai, 10 metų, neatlygintinai valdyti ir naudotis Kriaunų kaimo bendruomenei (kodas 173740967, buveinės adresas: Klevų g. 2, Kriaunų k., Rokiškio r.) 281,59 kv. m bendrojo ploto patalpas (patalpų numeriai 1-50, 1-51, 1-52, 1-53, 1-58, 1-59, 1-60, 1-61, 1-62, 1-63, 1-64, koridorius tarp 1-50 ir 1-52 (dalis 1-65 patalpos), 1/2 1-57) pastate-mokykloje (unikalus Nr. 4400-0110-2429, adresas: Sartų g. 19, Kriaunų k., Kriaunų sen., Rokiškio r. sav.) socialinio verslo projekto veikloms vykdyti.
4. Sutikti pratęsti Savivaldybės turto panaudos 2018 m. birželio 22 d. sutartį Nr. DS-426 dėl 41,84 kv. m bendro ploto patalpų: 608 (10,77 kv. m), 609 (10,64 kv. m), 610 (10,90 kv. m) ir 618 (9,53 kv. m), esančių šeštame savivaldybės administracinio pastato aukšte (pastatas pažymėtas plane 1B8p, pastato unikalus Nr. 7397-3001-8018) Respublikos g. 94, Rokiškio m., su biudžetine įstaiga Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos, kodas 188752021, kurio registruota buveinė A.Vivulskio g. 13, Vilnius, iki 2019 m. liepos 31 d.
5. Įgalioti Rokiškio rajono savivaldybės administracijos direktorių pasirašyti šio sprendimo 1, 2 ir 3 punktuose nurodytas savivaldybės turto panaudos sutartis ir priėmimo-perdavimo aktus.
6. Įgalioti Rokiškio rajono savivaldybės administracijos direktorių pasirašyti papildomą susitarimą prie 4 punkte nurodytos savivaldybės turto panaudos sutarties.
7. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Ernesta Jančienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“**

**AIŠKINAMASIS RAŠTAS**

2019-05-14

**Parengto sprendimo projekto tikslai ir uždaviniai.**

Suteikti Rokiškio Senamiesčio progimnazijai panaudos pagrindais laikinai neatlygintinai valdyti ir naudotis savivaldybei nuosavybės teise priklausančiu garažu. Taip pat suteikti Aleksandravėlės kaimo ir Kriaunų kaimo bendruomenėms panaudos pagrindais laikinai neatlygintinai valdyti ir naudotis savivaldybei nuosavybės teise priklausančias patalpas.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas, Rokiškio rajono savivaldybės tarybos 2019 m. balandžio 26 d. sprendimu Nr. TS-109 patvirtintas Rokiškio rajono savivaldybės vardu sudaromų sutarčių pasirašymo tvarkos aprašas.

**Sprendimo projekto esmė.**

2019-04-23 gautas Rokiškio senamiesčio progimnazijos prašymas perduoti laikinai, 10 metų, neatlygintinai valdyti ir naudotis panaudos pagrindais savivaldybei nuosavybės teise priklausantį nekilnojamąjį turtą, 27,57 kv. m bendro ploto garažą (unikalus Nr. 7393-2001-0064, pastatas pažymėtas plane 8G1p, patalpos Nr. 6), esantį Nepriklausomybės a. 10B, Rokiškio m. Garažas reikalingas mokykliniam autobusiukui laikyti.

Minėtasis garažas Rokiškio rajono savivaldybės tarybos 2019 m. kovo 29 d. sprendimu Nr. TS-58 „Dėl Rokiškio rajono savivaldybės tarybos 2014 m. gegužės 30 d. sprendimo Nr. TS-110 „Dėl patalpų nuomos ir panaudos“ dalinio pakeitimo“ buvo perimtas iš Lietuvos šaulių sąjungos A. Smetonos Panevėžio šaulių 5-osios rinktinės, nutraukus savivaldybės turto panaudos sutartį.

2019 balandžio 26 d. buvo gautas Aleksandravėlės kaimo bendruomenės prašymas pratęsti 2009 m. balandžio 27 d. sudarytą panaudos sutartį Nr. 8 laikinai, 10 metų, neatlygintinai valdyti ir naudotis panaudos pagrindais savivaldybei nuosavybės teise priklausantį turtą 72,34 kv. m bendro ploto patalpas (patalpų numeriai 1-10, 1-11, 1-12 ir 1/4 patalpų, kurių numeriai 1-1, 1-2, 1-3, 1-16, 1-17) pastate-mokykloje (unikalus Nr. 4400-0837-9434, adresas: Dirbtuvių g. 14A, Aleksandravėlės k., Obelių sen., Rokiškio r. sav.) bendruomenės įstatuose nurodytai veiklai vykdyti.

Minėtosios patalpos Rokiškio rajono savivaldybės tarybos 2009 balandžio 27 d. sprendimo Nr. TS-5.101 „Dėl patalpų nuomos ir patalpų perdavimo pagal panaudos sutartį“ 3.1 punktu buvo perduotas laikinai, 10 metų, neatlygintinai valdyti ir naudotis panaudos pagrindais Aleksandravėlės kaimo bendruomenei.

Kadangi 2009 balandžio 27 d. sudaryta savivaldybės turto panaudos sutartis jau yra nebegaliojanti, siūloma atnaujinti panaudos sutartį ir perduoti laikinai, 10 metų, neatlygintinai valdyti ir naudotis panaudos pagrindais savivaldybei nuosavybės teise priklausantį turtą – 72,34 kv. m bendro ploto patalpas (patalpų numeriai 1-10, 1-11, 1-12 ir 1/4 patalpų, kurių numeriai 1-1, 1-2, 1-3, 1-16, 1-17), pastate-mokykloje (unikalus Nr. 4400-0837-9434, adresas: Dirbtuvių g. 14A, Aleksandravėlės k., Obelių sen., Rokiškio r. sav.) bendruomenės įstatuose nurodytai veiklai vykdyti.

Šiuo metu pastatą-mokyklą, esantį Dirbtuvių g. 1A, Aleksandravėlės k., Obelių sen., Rokiškio r. sav., valdo Rokiškio rajono savivaldybės administracijos Obelių seniūnija, kuri neprieštarauja, kad patalpos būtų perduotos Aleksandravėlės kaimo bendruomenei.

2019 gegužės 10 d. gautas Kriaunų kaimo bendruomenės prašymas laikinai, 10 metų, neatlygintinai valdyti ir naudotis panaudos pagrindais savivaldybei nuosavybės teise priklausantį turtą 336 kv. m bendrojo ploto patalpas (patalpų numeriai 1-50, 1-51, 1-52, 1-53, 1-58, 1-59, 1-60, 1-61, 1-62, 1-63, 1-64, 1/2 1-65 (koridorius tarp 1-50 – 1-52) ir 1/2 1-57 (bendro naudojimo koridoriaus su Kriaunų skyriumi) pastate-mokykloje (unikalus Nr. 4400-0110-2429, adresas: Sartų g. 19, Kriaunų k., Kriaunų sen., Rokiškio r. sav.) socialinio verslo projekto veiklai vykdyti bei šiuo adresu įregistruoti Kriaunų kaimo bendruomenę.

Peržiūrėjus patalpų planą ir perskaičiavus prašomų patalpų plotus, pastebėta, kad prašyme nurodytą 1/2 1-65 patalpos plotą perduoti yra neefektyvu, nes bendruomenė naudosis ne 1/2 1-65 patalpos, o tik 1-65 patalpos dalimi, kuri yra tarp 1-50–1-52 patalpų. Leidimas Kriaunų kaimo bendruomenei registruoti buveinę yra suteiktas 2018 m. rugsėjo 28 d Rokiškio rajono savivaldybės tarybos sprendimu Nr. TS 208 „Dėl savivaldybės turto perdavimo Kriaunų kaimo bendruomenei valdyti ir naudotis panaudos pagrindais“ Todėl siūloma bendruomenės prašymą tenkinti iš dalies ir atsižvelgus į minėtuosius patikslinimus, perduoti laikinai, 10 metų, neatlygintinai valdyti ir naudotis Kriaunų kaimo bendruomenei (kodas 173740967, buveinės adresas: Klevų g. 2, Kriaunų k., Rokiškio r.) 281,59 kv. m bendrojo ploto patalpas (patalpų numeriai 1-50, 1-51, 1-52, 1-53, 1-58, 1-59, 1-60, 1-61, 1-62, 1-63, 1-64, koridorius tarp 1-50 ir 1-52 (dalis 1-65 patalpos), 1/2 patalpos 1-57), pastate-mokykloje (unikalus Nr. 4400-0110-2429, adresas: Sartų g. 19, Kriaunų k., Kriaunų sen., Rokiškio r. sav.) socialinio verslo projekto veikloms vykdyti.

Šiuo metu pastatą-Mokyklą, esantį Sartų g. 19, Kriaunų k., Kriaunų sen., Rokiškio r. sav., patikėjimo teise valdo Rokiškio Senamiesčio progimnazija, kuri neprieštarauja, kad patalpos būtų perduotos Kriaunų kaimo bendruomenei.

2019-05-29 buvo gautas Valstybės vaiko teisių apsaugos ir įvaikinimo tarnybos prie SADM raštas su prašymu pratęsti savivaldybės turto panaudos sutartį, dėl savivaldybės administraciniame pastate Respublikos g. 94, Rokiškio m., esančių keturių kabinetų, kurių plotas 41,84 kv. m. Tarnyba jau artimiausiu metu kelsis į VĮ Turto banko patalpas, esančias P. Cvirkos g. 7, Rokiškis. Šiuo metu jau pradėtos kosmetinio remonto darbų pirkimo procedūros, remonto darbus planuojama atlikti birželio mėnesį. Tarnyba planuoja savivaldybės patalpas atlaisvinti iki 2019-07-31.

Savivaldybės turto panaudos sutartis su Valstybės vaiko teisių apsaugos ir įvaikinimo tarnybos prie SADM buvo sudaryta ir pasirašyta 2018-05-16, dėl vykdytos Vaiko teisių apsaugos sistemos reformos.

**Galimos pasekmės, priėmus siūlomą tarybos sprendimo projektą:**

**teigiamos** – savivaldybės biudžetinės įstaigos naudojamas autobusiukas bus laikomas tinkamomis sąlygomis, o bendruomenės galės vykdyti veiklas, bus skatinamas bendruomeniškumas, didinamas ir aktyvinamas jaunimo užimtumas, skatinami bendri renginiai.

**neigiamos** – nebus.

**Kokia sprendimo nauda Rokiškio rajono gyventojams.**

Rokiškio rajono gyventojai galės dalyvauti bendruomenės veikloje ir renginiuose.

**Finansavimo šaltiniai ir lėšų poreikis**.

Perdavus turtą valdyti savivaldybės biudžetinei įstaigai, numatomas įstaigos lėšų poreikis garažo remontui.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Ernesta Jančienė